นิรมิต สุจารี

นายนิรมิต สุจารี (เกิด 13 กรกฎาคม พ.ศ. 2499) อดีต สมาชิกสภาผู้แทนราษฎรจังหวัดร้อยเอ็ด เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย

ประวัติ 
นิรมิต สุจารี เกิดเมื่อวันที่ 13 กรกฎาคม พ.ศ. 2499 ณ จังหวัดร้อยเอ็ด เป็นบุตรของนายเจียม และนางทองย้อย สุจารี มีพี่น้อง 4 คน สำเร็จการศึกษาศึกษาบัณฑิต มหาวิทยาลัยศรีนครินทรวิโรฒ นิติศาสตรบัณฑิต มหาวิทยาลัยรามคำแหง และนิติศาสตร์มหาบัณฑิต มหาวิทยาลัยรามคำแหง สมรสกับนางดุษฎี สุจารี มีบุตรด้วยกัน 3 คน 1.นายอิสรา สุจารี 2.นายแทนรัฐ สุจารี 3.นางสาวครองขวัญ สุจารี

งานการเมือง 
อดีตเป็นสมาชิกสภาจังหวัดร้อยเอ็ด พ.ศ. 2544 ลงสมัครรับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคไทยรักไทย แต่ไม่ได้รับเลือก ต่อมาจึงกลับลงไปเล่นการเมืองท้องถิ่นอีกครั้ง และได้รับเลือกเป็นสมาชิกสภาองค์การบริหารส่วนจังหวัด 

กระทั่งปี พ.ศ. 2550 ลงสมัครรับเลือกตั้งเป็นสมาชิกสภาผู้แทนราษฎรในสังกัดพรรคพลังประชาชน ได้รับการเลือกตั้งเป็นครั้งแรก และปี พ.ศ. 2554 ได้รับเลือกตั้งเป็นสมัยที่ 2 สังกัดพรรคเพื่อไทย

สมาชิกสภาผู้แทนราษฎร 
นิรมิต สุจารี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดร้อยเอ็ด สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดร้อยเอ็ด สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดร้อยเอ็ด สังกัดพรรคเพื่อไทย

เครื่องราชอิสริยาภรณ์

อ้างอิง

แหล่งข้อมูลอื่น 
นายนิรมิต สุจารี , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายนิรมิต สุจารี, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายนิรมิต สุจารี), ศูนย์ข้อมูลนักการเมืองไทย

บุคคลจากจังหวัดร้อยเอ็ด
นักการเมืองไทย
พรรคสามัคคีธรรม
พรรคชาติพัฒนา (พ.ศ. 2535)
พรรคความหวังใหม่
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
สมาชิกสภาผู้แทนราษฎรจังหวัดร้อยเอ็ด
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
บุคคลจากคณะนิติศาสตร์ มหาวิทยาลัยรามคำแหง